
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2367 

23 Σεπτεμβρίου 2013 


ΑΠΟΦΑΣΕΙ Σ 

Αριθμ. Γ.Π.Κ.Μ,/οικ.3652 

Τροποποίηση και συμπλήρωση της υπ’ αριθμ. 985/ 
20-03-2013 απόφασης του Περιφερειάρχη Κεντρικής 
Μακεδονίας (ΦΕΚ 687/Β726-03-2013) περί μεταβίβα¬ 
σης άσκησης αρμοδιοτήτων επί αποφάσεων, εγγρά¬ 
φων και άλλων πράξεων στους Αντιπεριφερειάρχες 
και στους Περιφερειακούς Συμβούλους της Περιφέ¬ 
ρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 3,113,159,160,186,282 και 
283 του Ν. 3852/2010 (ΦΕΚ 87/Α/07-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», όπως τροποποι¬ 
ήθηκε συμπληρώθηκε και ισχύει. 

2. Τ ις διατάξεις των άρθρων 5 και 7 παρ. 2 περ. β του 
Ν. 3469/2006 (ΦΕΚ 131/Α/28-6-2006) «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις». 

3. Τ ις διατάξεις του άρθρου 9 του Ν. 2690/1999 (ΦΕΚ 
45 Α') «Κύρωση του Κώδικα Διοικητικής Διαδικασίας και 
άλλες διατάξεις», όπως τροποποιήθηκε και συμπληρώ¬ 
θηκε μεταγενέστερα, περί μεταβίβασης αρμοδιότητας 
των διοικητικών οργάνων και εξουσιοδότησης υπογρα¬ 
φής με εντολή. 

4. Τις διατάξεις του Π.Δ. 133/2010 (ΦΕΚ 226/Α/27-12-2010) 
«Οργανισμός της Περιφέρειας Κεντρικής Μακεδονίας». 

5. Τις διατάξεις του άρθ. 90 του Π.Δ. 63/2005 (ΦΕΚ 
98 Α/22-4-05) «Κωδικοποίηση της νομοθεσίας για την 
Κυβέρνηση και τα κυβερνητικά όργανα.». 

6. Την υπ’ αριθμ. πρωτ. 1064/7-1-2013 απόφαση του 
Γενικού Γραμματέα Αποκεντρωμένης Διοίκησης Μακε¬ 
δονίας - Θράκης περί «Επικύρωσης εκλογής νέου Περι¬ 
φερειάρχη Κεντρικής Μακεδονίας». 

7. Την υπ’ αριθμ. πρωτ. Γ.Π.Κ.Μ. 175/16-1-2013 απόφαση 
του Περιφερειάρχη Κεντρικής Μακεδονίας περί ορισμού 
Αντιπεριφερειαρχών, η οποία δημοσιεύθηκε στο ΦΕΚ 
32/τ.Υ.Ο.Δ.Δ./29-1-2013. 

8. Την υπ’ αριθμ. 106297 (2350) /20-03-2013 απόφαση 
του Περιφερειάρχη Κεντρικής Μακεδονίας (ΦΕΚ 686/ 
τ.Β726-03-2013) περί «Παροχή εξουσιοδότησης υπογρα¬ 
φής εγγράφων, αποφάσεων και άλλων πράξεων “Με 


εντολή Περιφερειάρχη” στους Προϊστάμενους Γενικών 
Διευθύνσεων, Διευθύνσεων, Τμημάτων και Γραφείων 
της Π.Κ.Μ.». 

9. Την υπ’ αριθμ. 985/20-03-2013 απόφαση του Πε¬ 
ριφερειάρχη Κεντρικής Μακεδονίας (ΦΕΚ 687/τ.Β7 
26-03-2013) περί «Μεταβίβαση άσκησης αρμοδιοτήτων 
επί αποφάσεων εγγράφων και άλλων πράξεων στους 
Αντιπεριφερειάρχες και Περιφερειακούς Συμβούλους 
της Π.Κ.Μ. όπως τροποποιήθηκε και ισχύει με την αριθμ. 
Γ.Π.Κ.Μ,/οικ.2229/04-06-2013 όμοιά της (ΦΕΚ 1496/Β7 
20-06-2013). 

10. Την υπ' αριθμ. πρωτ. ΔΟΑ/οικ.8638/26-03-2013 
εγκύκλιο του Υπουργείου Εσωτερικών περί «Μειώσεως 
υπογραφών στις διοικητικές πράξεις και στα διοικητικά 
έγγραφα». 

11. Την ανάγκη τροποποίησης της υπ’ αριθμ. 985/ 
20-03-2013 απόφασης του Περιφερειάρχη Κεντρικής 
Μακεδονίας (ΦΕΚ 687/τ.Β726-03-2013). 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού του 
Κράτους ή της Περιφέρειας Κεντρικής Μακεδονίας για 
το τρέχον και για τα επόμενα οικονομικά έτη. 

13. Την ανάγκη απλούστευσης των διαδικασιών κατά 
την άσκηση αρμοδιοτήτων με σκοπό την ταχεία διεκ¬ 
περαίωσης των υποθέσεων και την εξασφάλιση της 
εύρυθμης και αποδοτικής λειτουργίας των υπηρεσιών 
της Περιφέρειας Κεντρικής Μακεδονίας, αποφασίζουμε: 

Την τροποποίηση και συμπλήρωση της υπ’ αριθμ. 
985/20-03-2013 απόφασης του Περιφερειάρχη Κεντρι¬ 
κής Μακεδονίας (ΦΕΚ 687/Β726-3-2013), όπως τροπο¬ 
ποιήθηκε στη συνέχεια, περί μεταβίβασης άσκησης 
αρμοδιοτήτων επί αποφάσεων, εγγράφων και άλλων 
πράξεων στους Αντιπεριφερειάρχες και Περιφερειακούς 
Συμβούλους της Περιφέρειας Κεντρικής Μακεδονίας 
ως ακολούθως: 

1. ) Στο άρθρο 1, η παράγραφος Ε. καταργείται και 
αντικαθίσταται από την παράγραφο ΣΤ. που λαμβάνει 
νέα αρίθμηση «Ε.» 

2. ) Στο άρθρο 1 στην παράγραφο 2, υποπαράγραφος 
Α, μετά την περίπτωση 6 προστίθενται περιπτώσεις 
7,8,9,10,11,12,13 και 14 ως εξής: 

«7. Την έκδοση αποφάσεων για την επιβολή περιορι¬ 
σμών ή άλλων μέτρων για τη χρήση των υδάτων και τη 
διαμόρφωση προτάσεων για την εκτέλεση έργων άξιο- 

ποίησής τους που προτείνει η Διεύθυνση Περιβάλλοντος 
και αφορούν σε δύο ή περισσότερες Περιφερειακές 
Ενότητες ή σε προστατευόμενες Περιοχές. 

8. Την έκδοση σχετικών εκθέσεων για το Περιβάλλον, 
για ενημέρωση του κοινού, Υπουργείων κλπ. 

9. Την έκδοση απόφασης πρόσθετων όρων σε Προκα¬ 
ταρκτικές Περιβαλλοντικές Δεσμεύσεις (Π.Π.Δ.) για έργα 
και δραστηριότητες κατηγορίας Β', στην περίπτωση 
που υπόκεινται σε ειδική οικολογική αξιολόγηση και 
προκύπτει ότι ενδέχεται να κινδυνεύει η ακεραιότητα 
της προστατευόμενης περιοχής. 

10. Τη συγκρότηση και τις εντολές ελέγχων των Κλι¬ 
μακίων Ελέγχου Ποιότητας Περιβάλλοντος. (Κ.Ε.Π.ΠΕ.) 
της Π.Κ.Μ.. 

11. Την επιβολή κυρώσεων σε φυσικά ή νομικά πρό¬ 
σωπα που προκαλούν οποιαδήποτε ρύπανση ή άλλη 
υποβάθμιση του περιβάλλοντος ή παραβαίνουν τις 
κείμενες περιβαλλοντικές διατάξεις βάσει του αρ. (30) 
του Ν. 1650/1986 όπως κάθε φορά ισχύει, και προτείνει 
η Διεύθυνση Περιβάλλοντος και αφορούν σε δύο ή πε¬ 
ρισσότερες Περιφερειακές Ενότητες ή σε προστατευ¬ 
όμενες Περιοχές. 

12. Την επιβολή κυρώσεων σε φυσικά ή νομικά πρό¬ 
σωπα που ρυπαίνουν ή υποβαθμίζουν με άλλον τρόπο 
τα ύδατα ή παραβαίνουν τις διατάξεις του Ν. 3199/2003 
όπως κάθε φορά ισχύει ή των κανονιστικών πράξεων 
που εκδίδονται κατ’ εξουσιοδότησή του, καθώς και 
στους παραβάτες των όρων και περιορισμών που κα¬ 
θορίζονται στις άδειες χρήσης νερού και εκτέλεσης 
έργων αξιοποίησής του αρ. (11) του Ν. 3199/2003 και 
προτείνει η Διεύθυνση Περιβάλλοντος και αφορούν σε 
δύο ή περισσότερες Περιφερειακές Ενότητες ή σε προ¬ 
στατευόμενες Περιοχές. 

13. Τις εντολές για έκτακτες Περιβαλλοντικές επι¬ 
θεωρήσεις σε όλη τη γεωγραφική περιφέρεια για τον 
έλεγχο τήρησης των Αποφάσεων Εγκρίσεων Περιβαλ¬ 


λοντικών Όρων (Α.Ε.Π.Ο.) ή Πρότυπων Περιβαλλοντικών 
Δεσμεύσεων (Π.Π.Δ.) και της εν γένει περιβαλλοντικής 
νομοθεσίας. 

14. Την επιβολή όλων των αναγκαίων προληπτικών 
μέτρων για την αντιμετώπιση εκτάκτων αναγκών στον 
τομέα διαχείρισης υδάτων, όταν αυτά ανήκουν σε δύο 
ή περισσότερες Περιφερειακές Ενότητες ή είναι τμήμα 
προστατευόμενων Περιοχών.». 

3. ) Στο άρθρο 4, η παράγραφος «Ε.» καταργείται. 

4. ) Στο άρθρο 4 στην παράγραφο 2, υποπαράγραφος 
Β, μετά την περίπτωση 7 προστίθενται τα εξής: 

«Διεύθυνση Βιομηχανίας, Ενέργειας και Φυσικών Πόρων 

1. Τον καθορισμό και τον αποχαρακτηρισμό λατομικών 
περιοχών. 

2. Την εισήγηση στα αρμόδια Περιφερειακά Όργανα 
για θέματα Ενέργειας και Φυσικών Πόρων. 

3. Τη συγκρότηση των επιτροπών καθορισμού λατο¬ 
μικών περιοχών που προβλέπεται στην παράγραφο 2 
του άρθρου 3 του Ν. 1428/1984. 

4. Την παρακολούθηση και συντονισμό της υλοποίη¬ 
σης προγραμμάτων και αξιοποίησης των ήπιων μορφών 
ενέργειας, όπως ηλιακή, αιολική, γεωθερμία, καθώς και η 
παρακολούθηση της πορείας υλοποίησης αναπτυξιακών 
προγραμμάτων και υποβολή προτάσεων αρμοδιότητας 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής.». 

Κατά τα λοιπά παραμένει σε ισχύ η υπ’ αριθμ. 985/ 
20-03-2013 (ΦΕΚ 687/Β726-3-2013) απόφαση του Περι¬ 
φερειάρχη Κεντρικής Μακεδονίας, όπως τροποποιήθηκε 
στη συνέχεια και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Σεπτεμβρίου 2013 

Ο Περιφερειάρχης 
ΑΠΟΣΤΟΛΟΣ Γ. ΤΖΙΤΖΙΚΩΣΤΑΣ 

